หน้า 1 ของจำนวน ..... หน้า

**รายละเอียดการประดิษฐ์**

**ชื่อที่แสดงถึงการประดิษฐ์**

- ต้องระบุว่าการประดิษฐ์นั้นคืออะไร เช่น สูตรเครื่องดื่มสมุนไพรที่มีส่วนประกอบของกวาวเครือ กรรมวิธีการสกัดสารจากต้นผักบุ้ง เม็ดสีเทอร์โมโครมิกที่มีเวเนเดียมไดออกไซด์เป็นองค์ประกอบและกรรมวิธีการสังเคราะห์ผลิตภัณฑ์ดังกล่าว มีดสำหรับผ่าตัดนิ้วล๊อก เป็นต้น

- ต้องไม่ใช่ชื่อเฉพาะ เช่น เชื้อ PSUSP11 ครกหินศิลา

- ต้องไม่เป็นการอวดอ้างสรรพคุณของสิ่งประดิษฐ์ เช่น มีดวิเศษที่สามารถป้องกันการเกิดสนิม

**สาขาวิทยาการที่เกี่ยวข้องกับการประดิษฐ์**

ต้องระบุว่าการประดิษฐ์ที่ขอรับสิทธิบัตร/อนุสิทธิบัตรนั้นจัดอยู่ในสาขาวิชาใด เช่น วิศวกรรมเครื่องกล วิศวกรรมไฟฟ้า เคมี ปิโตรเคมี เภสัชภรรณ เคมีเทคนิค เทคโนโลยีชีวภาพ เป็นต้น

ตัวอย่างเช่น

- สาขาเคมีในส่วนที่เกี่ยวข้องกับ “ชื่อการประดิษฐ์”

- สาขาวิศวกรรมไฟฟ้าในส่วนที่เกี่ยวข้องกับ “ชื่อการประดิษฐ์”

- สาขาวิศวกรรมเครื่องกลในส่วนที่เกี่ยวข้องกับ “ชื่อการประดิษฐ์”

- สาขาชีวโมเลกุลในส่วนที่เกี่ยวข้องกับ “ชื่อการประดิษฐ์”

- สาขาชีวเคมีในส่วนที่เกี่ยวข้องกับ “ชื่อการประดิษฐ์”

- สาขาเทคโนโลยีชีวภาพในส่วนที่เกี่ยวข้องกับ “ชื่อการประดิษฐ์”

**ภูมิหลังของศิลปะหรือวิทยาการที่เกี่ยวข้อง**

จะต้องระบุลักษณะของการประดิษฐ์ว่าสิ่งที่มีอยู่ก่อนแล้วมีลักษณะอย่างไรพร้อมทั้งข้อบกพร่องต่างๆ เพื่อที่จะแสดงความเห็นว่าสิ่งประดิษฐ์ที่ได้คิดค้นขึ้นมาใหม่นั้นมีข้อแตกต่างหรือดีกว่าของที่มีอยู่แล้วอย่างไร

หรือ การระบุสิ่งประดิษฐ์นี้ว่ามีความสำคัญอย่างไร สิ่งประดิษฐ์นี้สามารถใช้แก้ปัญหาหรือข้อบกพร่องที่มีอยู่เดิมได้อย่างไร สิ่งประดิษฐ์นี้ได้แก้ไขปัญหาหรือข้อเสียของสิ่งประดิษฐ์ที่มีอยู่แล้วอย่างไร

**ลักษณะและความมุ่งหมายของการประดิษฐ์**

ต้องระบุถึงลักษณะที่สำคัญของการประดิษฐ์โดยย่อรวมทั้งวัตถุประสงค์ของการประดิษฐ์ชิ้นงานดังกล่าว และสิ่งประดิษฐ์ของท่านได้แก้ไขปัญหาที่ปรากฎในภูมิหลังการประดิษฐ์อย่างไร

**คำอธิบายรูปเขียนโดยย่อ (ถ้ามี)**

อธิบายให้สอดคล้องกับรูปเขียน เช่น

รูปที่ 1 แสดงองค์ประกอบ..........................

**การเปิดเผยการประดิษฐ์โดยสมบูรณ์**

ต้องระบุรายละเอียดของการประดิษฐ์ เช่น องค์ประกอบ ลักษณะโครงสร้าง ส่วนประกอบ วิธีการผลิต วิธีการทำงานหรือกระบวนการทำงาน และ ระบุผลการทดลอง หรือผลการทดสอบ ที่แสดงให้เห็นถึงข้อเด่นของสิ่งประดิษฐ์นี้ (ถ้ามี)

การเขียนบรรยายในหัวข้อนี้จะต้องละเอียดและชัดเจนสมบูรณ์พอที่จะทำให้ผู้อื่นสามารถอ่านและสามารถดำเนินการตามขั้นตอนและได้สิ่งประดิษฐ์ที่มีลักษณะเดียวกัน หรือให้ผู้มีความชำนาญในระดับสามัญในสาขาวิทยาการนั้นๆ สามารถอ่านแล้วเข้าใจการประดิษฐ์นั้นได้

**วิธีการในการประดิษฐ์ที่ดีที่สุด**

เหมือนกับที่ได้กล่าวไว้แล้วในการเปิดเผยการประดิษฐ์โดยสมบูรณ์